સ્વ.ડૉ. જગદિશ ગુર્જર લિખિત ગઝલ સંગ્રહ 'મુક્તિ પર્વ'નું રાજ્યના સહકાર મંત્રીશ્રી ઈશ્વરસિંહ પટેલનાં હસ્તે વિમોચન કરવામાં આવ્યું હતું. અંકલેશ્વરના સાહિત્ય સર્જક અને દક્ષિણ ગુજરાત યુનિવર્સીટીના ગુજરાતી વિભાગના ઉપકુલપતિ એવા સ્વ. ડૉ જગદીશ ગુર્જરની વિવિધ ગઝલ રચનાઓને એક પુસ્તકમાં રૂપાંતરિત કરી મુક્તિ પર્વ રૂપે પ્રકાશિત કરાય હતી. અંકલેશ્વર શારદાભવન ખાતે યોજાયેલા કાર્યક્રમમાં અનેક મહાનુભાવો અને ગઝલ રસિકો મોટી સંખ્યામાં ઉપસ્થિત રહ્યા હતા. અષાઢી બીજનાં પાવન પર્વે અંકલેશ્વરમાં આવેલા શારદાભવન ટાઉનહોલ ખાતે સાહિત્ય સર્જક સ્વ. ડૉ. જગદીશ ગુર્જર દ્વારા રચાયેલી ગઝલોનાં સંગ્રહનો વિમોચન કાર્યક્રમ યોજાયો હતો. રાજ્યનાં સહકાર મંત્રી ઈશ્વરસિંહ પટેલ અને વીર નર્મદ દક્ષિણ ગુજરાત યુનિવર્સિટીનાં ઉપકુલપતિ ડૉ. ભાસ્કર રાવલ,...